**LATVIJAS AGRONOMU BIEDRĪBAS VALDES SĒDE**

**2023. gada 8. februārī**

**Sēdē piedalās:** valdes locekļi - Ringolds Arnītis, Anita Lešinska, Solvita Soloveika, Iveta Gūtmane, Arnolds Jātnieks, Dagnija Hincenberga, Dzidra Grīnberga, Jānis Uzulēns.

 Jana Drēviņa, SIA Censuva, biroja Augmentum grāmatvede (birojs sniedz LAB grāmatvedības pakalpojumus).

Pieaicināta Kristiāna Legzdiņa, LAB stipendiāte, kandidāte LAB biroja vadītājas amatam.

**DARBA KĀRTĪBA**:1) Izmaiņas LAB lauksaimniecības zemju nomas līgumos. Informē R. Arnītis.

 2) LAB biroja izveidošana. Iepazīšanās ar potenciālo kandidāti biroja vadītāja amatam.

 3) LAB 2022. gada Finanšu pārskats. Informē J. Drēviņa

 4) LAB 2023. gada aktivitātes un pasākumi.

 5) LAB 2023. gada budžets

 6) Dažādi jautājumi

**SĒDES GAITA un LĒMUMI :** 1) R. Arnītis informē valdi par pārrunām ar nomniekiem un plānotajām izmaiņām nomas līgumos. Valde atbalsta priekšlikumu par būtisku LIZ nomas maksas paaugstināšanu un jauniem nomniekiem. Kā arī atbalsta ieceri, prasīt Burtnieku centra zemes gabalu apsaimniekotājiem rūpīgāk kopt īpašumus, rūpēties par to ainavisko pievilcību, piemēram, iekārtot puķu sējumu joslas. Priekšlikums, iestrādāt šīs prasības nomas līguma nosacījumos.

LIZ iznomāšana dod biedrībai galvenos ienākumus, tāpēc jādomā par racionālu tās apsaimniekošanu.

Ņemot vērā izmaiņās LIZ nomas līgumos tiek izskatīts arī iespējamais LAB budžets 2023. gadam.

2) R. Arnītis informē valdi, ka Valmierā, Rīgas ielā ir atrastas telpas, kas būtu piemērotas LAB birojam. Valde atbalsta un piekrīt LAB biroja veidošanai.

 Kandidāte LAB biroja vadītāja amatam Kristiāna Legzdiņa ir 2022./23. mācību gada LAB stipendiāte, mācās LBTU Lauksaimniecības fakultātes 3.kursā.

Valde atbalsta kandidāti un vienojas par darba samaksas apmēru.

3) Grāmatvede J. Drēviņa iepazīstina ar sagatavoto LAB finanšu pārskatu par 2022.gadu.

 Grāmatvede informē valdi par izmaiņām normatīvajos aktos, kas attiecas uz nodarbinātajiem un par tie veiktajām sociālajām iemaksām. Tāpēc nepieciešams pārskatīt valdes priekšsēdētāja un lietvedes atalgojumu. Valde vienojas par atlīdzības apjomu.

4) Ir paredzēts uzsākt jaunas aktivitātes sadarbībā ar Mazpulku organizāciju un Jauno |Zemnieku klubu, kā arī aktīvāk iesaistīties dažādos biedrības popularizēšanas pasākumos. Valde atbalsta.

5) R.Arnītis prezentē 2023.gada budžetu. Ieņēmumu daļa ir palielināta vairāk nekā divas reizes, novērsts budžeta līdzekļi paredzētu jaunu aktivitāšu uzsākšanai, biroja iekārtošanai un biedrības tēla popularizēšanai. Valde apstiprina budžetu

6) Tiek diskutēts par izmaiņām atbalsta maksājumu nosacījumos. Nav skaidrības par ilggadīgajiem zālājiem, kas tajos iekļauts. Jautājumu noskaidros I.Gūtmane, un vajadzības gadījumā tiks pausts viedoklis Zemkopības ministrijai.

Tiek runātas par meža dzīvnieku nodarītajiem postījumiem sējumiem un stādījumiem. Cietušas arī jaunaudzes LAB mežos. Secinājums, ka meža dzīvnieku, briežu un stirnu skaits ir pārāk liels. Tiks sagatavota vēstule ZM, LOSP, ZSA un Meža Īpašnieku biedrībai, lai aicinātu uz situācijas risināšanu.

Tika diskutēts par lauksaimnieku apmācības programmām LBTU. Kāpēc plānotās studiju vietas tiek aizpildītas tikai daļēji, bet līdz diplomam tiek pavisam neliels studējošo skaits?